BASES REGULADORAS APLICABLES Á CONCESIÓN DE SUBVENCIÓNS Á REHABILITACIÓN DE EDIFICIOS E VIVENDAS NA ÁREA DE REHABILITACIÓN INTEGRAL DE SANTO TOMÉ, EN CALDAS DE REIS
ADMINISTRACIÓN LOCAL — Municipal — Caldas de Reis (Subvencións e axudas, 31/07/2018)

Non presentándose reclamacións ou suxestións as bases reguladoras aplicables á concesión de subvencións á rehabilitación de edificios e vivendas na área de rehabilitación integral de Santo Tomé, en Caldas de Reis, aprobadas inicialmente polo Concello Pleno, en sesión ordinaria celebrada en data 30 de novembro de 2017, procédese a publicar o su texto integro das mesmas, para o seu xeral coñecemento, tal e como dispón o artigo 70,2 da Lei 7/1985, de 2 de abril, Reguladora das Bases do Réxime Local.1. O obxecto destas bases, de acordo co establecido no artigo 14 da Lei 9/2007 do 13 de xuño de Subvencións de Galicia, é fixar os criterios para a concesión das subvencións previstas na prórroga do Plan Estatal 2013-2016 (BOE 10/04/2015), para o programa de rexeneración e renovación urbanas recollida no convenio asinado entre o Ministerio de Fomento, a Xunta de Galicia e o Concello de Caldas de Reis no ámbito da Área de Rehabilitación Integral de Santo Tomé. 2. Principalmente estas bases definen: 3. As subvencións concederanse polo procedemento de concorrencia competitiva a través de convocatoria pública, seguindo a orde de prelación que resulte da valoración prevista nestas bases, até esgotar o número de actuacións e/ou o crédito dispoñible previsto no convenio asinado. En caso de non esgotar o número de actuacións e o crédito dispoñible previsto na convocatoria, poderá volver a abrirse un novo prazo de presentación de solicitudes, previa proposta motivada da oficina de rehabilitación e acordo da comisión avaliadora, contando coa necesaria publicidade.4. A concesión destas axudas estará, en todo caso, condicionada á existencia de crédito orzamentario, ás resolucións ditadas polos responsables do Ministerio de Fomento e/ou da Xunta de Galicia para a aplicación do Programa de rexeneración e renovación urbanas en Galicia e á aceptación da documentación xustificativa por parte do Concello de Caldas de Reis. A xestión das subvencións reguladas nesta ordenanza realizarase de acordo cos principios de publicidade, transparencia concorrencia, obxectividade, igualdade e non discriminación, así como de eficacia no cumprimento dos obxectivos fixados e da eficiencia na asignación e utilización dos recursos públicos e rexerase polas seguintes normas: O ámbito territorial desta Ordenanza é o definido na Declaración de Área de Rehabilitación Integral Núcleo de Santo Tomé, de data de 19 de xaneiro de 2017.4.1 Actuacións subvencionables De conformidade co artigo 26 do Real decreto 233/2013, do 5 de abril, son actuacións subvencionables nesta convocatoria a execución de obras ou traballos de mantemento e intervención en edificios e vivendas, instalacións fixas, equipamento propio e elementos comúns, a fin de adecualos á normativa vixente. Con carácter xeral, serán subvencionables: a) Obras de conservación e/ou adecuación estrutural e de seguridade dos edificios. b) Obras de mellora da calidade e sustentabilidade. c) Obras de adecuación das vivendas e os seus accesos á normativa vixente de accesibilidade. d) Outras obras que impliquen adaptar os edificios, as vivendas e as súas instalacións aos novos estándares establecidos pola nova normativa de aplicación, aínda nos casos en que dita normativa non obrigue a súa realización. e) Tamén serán subvencionables as actuacións destinadas a mellorar a eficiencia ambiental en materia de auga, enerxía, uso de materiais, xestión de residuos e protección da biodiversidade, como indica o artigo 26 do R. D. 233/2013.4.2 Requisitos das actuacións.1. Todas as actuacións deberán dispor de licenza municipal ou, de ser o caso, someterse ao réxime de intervención municipal de comunicación previa, así como dispoñer de todas as autorizacións sectoriais preceptivas.2. As actuacións deberán axustarse ao proxecto ou a memoria elaborada para a súa execución.3. No caso de realizarse actuacións en edificios de tipoloxía residencial colectiva, será requisito necesario contar co correspondente informe de avaliación, cuxo contido debe axustarse ao modelo tipo previsto no anexo II do Real decreto 233/2013, do 5 de abril, así como, de ser o caso, co acordo validamente adoptado pola comunidade de propietarios/as ou agrupación de comunidades de propietarios/as referido á execución das obras obxecto da solicitude.4. As actuacións protexibles incluirán, para os efectos da determinación do custo total das obras, os honorarios dos profesionais que interveñan, os informes técnicos e certificados necesarios, os gastos derivados da tramitación administrativa e calquera outro gasto derivado da actuación, sempre que estean debidamente xustificados. No custo total das obras non se incluirán os gastos derivados de impostos, taxas e tributos.5. O custo total subvencionable constituirá o orzamento protexido da actuación e non poderá superar os custos medios do mercado que correspondan a tales actuacións.6. Poderán participar na convocatoria aquelas actuacións que xa estiveran comezadas con anterioridade á publicación das presentes bases e convocatoria, sempre que as mesmas reflíctanse fielmente na documentación técnica achegada para obter o título administrativo habilitante de natureza urbanística municipal, e a solicitude de cualificación provisional.5.1 Persoas ou entidades beneficiarias.1. Poderán ser persoas ou entidades beneficiarias destas axudas as administracións públicas, as persoas propietarias únicas de edificios de vivendas ou de vivendas individuais, as comunidades de persoas propietarias, as agrupacións destas comunidades, os consorcios e os entes asociativos de xestión.2. As persoas interesadas, ao formalizaren unha solicitude, sométense voluntariamente ao cumprimento das condicións destas bases de convocatoria así como aos demais requisitos que se establezan na normativa reguladora.5.2 Requisitos.1. Para ser beneficiarios/as da subvención, o inmoble estará dentro do ámbito acordado nas presentes bases e terá uso predominantemente residencial.2. Os edificios e vivendas deberán ser visitados polos técnicos da Oficina de Rehabilitación e non se poderán subvencionar partidas de obra iniciadas con anterioridade á realización da visita sen datos fidedignos do estado previo ás obras comprobados polos técnicos da Oficina de Rehabilitación.3. As persoas e as entidades beneficiarias das axudas deberán reunir os requisitos establecidos no artigo 6.2 do Real decreto 233/2013, do 5 de abril.4. No caso de comunidades, estas estarán legalmente constituídas de acordo cos artigos 2 e 5 da Lei 49/1960, do 21 de xullo, sobre propiedade horizontal, todo isto sen prexuízo de reuniren os demais requisitos establecidos nas presentes bases, así como os que fundamenten a concesión e na normativa aplicable.5. Non poderán obter a condición de beneficiario das subvencións reguladas nestas bases as persoas ou entidades en que concorran as circunstancias previstas nos artigos 13 da Lei 38/2003, do 17 de decembro, e 10 da LSG, ou aquelas ás cales se lles revogase algunha das axudas contidas neste ou en anteriores plans de vivenda por causas imputables á persoa ou á entidade solicitante.6. Non poderán obter as subvencións deste programa quen se beneficiase, dentro do ámbito da actuación, de axudas do programa de rehabilitación edificatoria do Plan estatal 2013-2016, de conformidade co artigo 28.3 do Real decreto 233/2013, do 5 de abril.7. Non se subvencionarán actuacións de elementos comúns en edificios que carezan do Informe de avaliación do edificio. No caso de que a edificación conte cun informe de avaliación do edificio con valoración desfavorable do estado de conservación do edificio, será necesario achegar –trala execución das obras– informe de avaliación do edificio ou documento análogo que certifique que se emendaron estas deficiencias.5.3. Obrigas dos beneficiarios. Ademais das recollidas no artigo 13 da Lei 38/2003, do 17 de decembro, e no artigo 11 da Lei 9/2007, do 13 de xuño, as persoas ou entidades beneficiarias terán as seguintes obrigas: a) Realizar as actuacións de rehabilitación para as cales se conceden as axudas, de conformidade coa resolución de cualificación provisional. b) Destinar a vivenda a domicilio habitual e permanente da persoa promotora ou persoa inquilina, no suposto de que se destinen ao alugamento, por un prazo de tres (3) anos, de conformidade co artigo 7 do Decreto 18/2014, do 13 de febreiro, para o caso de recibir as axudas autonómicas. c) Comunicar ao Concello de Caldas calquera modificación das condicións que motivaron o recoñecemento da subvención que poida determinar a perda sobrevida do dereito á axuda. d) Someterse ás actuacións de comprobación e inspección que o concello e/ou o IGVS considere pertinentes durante a vixencia da subvención. e) Facilitar toda a información que lle sexa requirida pola Intervención Xeral da Comunidade Autónoma de Galicia, polo Tribunal de Contas e polo Consello de Contas de Galicia no exercicio das súas funcións de fiscalización e control do destino das subvencións, ou polo concello ou o IGVS.6.1.—Por orzamento protexible entenderase o custo máximo da execución da actuación. Comprenderá o orzamento xeral, é dicir, será o resultado de lle adicionar ao orzamento de execución material o beneficio industrial e os gastos xerais, máis os custos dos honorarios facultativos e de xestión por razón das actuacións. Non formarán parte daquel ningún tipo de taxas, impostos e outros ingresos de dereito público. O custe total das actuacións subvencionables non poderá superar os custes medios de mercado que a tales actuacións correspondan. A contía mínima do Orzamento Protexible por vivenda será de mil (1.000) euros por actuación. A proposta motivada da Oficina de rehabilitación á comisión avaliadora poderá acordar incrementar os límites do orzamento protexible de existir crédito dispoñible na aplicación orzamentaria correspondente. En congruencia co definido no Anexo I do R. D. 233/2013, os custos subvencionables incluirían: 6.2. Tipo e contía das axudas. As axudas públicas para a execución das diferentes actuacións para a rehabilitación da área consistirán en subvencións a fondo perdido, e poderán acollerse a elas calquera das actuacións consignadas no artigo 4 das presentes bases. A concesión das axudas outorgarase unha vez obtida a cualificación definitiva das actuacións. En todo caso, estará limitada ao financiamento outorgado no acordo subscrito no marco da comisión bilateral de seguimento. As contías das axudas serán as seguintes: A contía máxima das axudas determinarase atendendo ao orzamento protexible da actuación e non poderá exceder do 35 % do custo subvencionable da actuación ate un máximo de once mil (11.000) euros por cada vivenda obxecto de rehabilitación. O IGVS, con cargo aos seus orzamentos, subvencionará as actuacións na ARI na contía máxima de catro mil (4.000) euros por vivenda obxecto da actuación de rehabilitación, sen que a subvención poida exceder o 10 % do orzamento protexido de rehabilitación da vivenda ou do edificio.6.3 Compatibilidades. As subvencións deste programa son compatibles con calquera outra axuda pública, sempre e cando a suma do importe de todas elas non supere o custo total da actuación concreta.6.4. Taxas municipais. As actuacións desenvolvidas ó abeiro desta Ordenanza, así como todas as actuacións de rehabilitación desenvolvidas dentro da delimitación do ARI, poderanse beneficiar dunha bonificación do 95% no Imposto sobre Construcións, Instalacións e Obras (ICIO). As subvencións outorgaranse con cargo á aplicación orzamentaria 1522 789.00 a incluír no Orzamento municipal para o exercizo 2018 (previsións iniciais nun novo orzamento ou modificación de crédito no orzamento prorrogado) co carácter de dotación máxima segundo as achegas comprometidas no acordo da comisión bilateral asinado en data do 26 de outubro de 2017 relativo á ARI Núcleo de Santo Tomé en Caldas de Reis (Pontevedra) na Comunidade Autónoma de Galicia–Prórroga do Plan estatal de fomento do aluguer de vivendas, a rehabilitación edificatoria e a rexeneración e renovación urbana 2013-2016, anualidade 2017, e acordo co seguinte: A concesión das subvencións condiciónase á existencia de crédito orzamentario dispoñible na anualidade á que se imputen as actuacións a subvencionar. A contía destas axudas poderá ser modificada á alza cando concorran as circunstancias previstas no artigo 31.2 da Lei 9/207, do 13 de xuño, de Subvencións de Galicia. Ao abeiro do acordo da Comisión Bilateral, programouse a rehabilitación de 20 vivendas nesta primeira fase de desenvolvemento do ARI, estimándose un custo de 110.857,14 euros destinado a rehabilitación. No caso de que houbese máis solicitudes que número de actuacións previstas para esta fase de desenvolvemento da ARI, e sempre que cumpran con todas as condicións incluídas nestas bases, procederase a realizar unha relación de ditas solicitudes. A concesión das axudas graduarase seguindo a orde de prelación en base aos puntos obtidos cos seguintes criterios: 1.—Estar en disposición dos títulos habilitantes esixibles para o desenvolvemento dos traballos obxecto da axuda (comunicación previa, licenza.) con data previa á xuntanza da comisión avaliadora, 20 puntos.2.—Pola necesidade de axilizar o máis posible a tramitación para cumprir cos obxectivos orzamentarios aprobados e co número de actuacións programadas no prazo máximo de execución establecido, priorízanse nesta primeira fase as actuacións de obra menor cun orzamento protexible menor ou igual a seis mil (6.000) euros, con 50 puntos.3.—Priorizaranse as intervencións nas edificacións con fronte ás rúas polas que o Camiño de Santiago transcorre, xa que actúa como eixo vertebrador do ámbito (Rúa San Roque, Rúa Real, Rúa Lauréano Salgado, Rúa Ferrería, Rúa Santa Marta), 30 puntos. No caso de empate terá preferencia a data e hora de entrada anterior no Rexistro Xeral do Concello. Os solicitantes que queden fora da convocatoria, entrarán a formar parte dunha listaxe de espera, para poder ser incluídos no caso de renuncia ou anulación dos provisionalmente aceptados.1. As solicitudes de axuda deberanse presentar no prazo de dez (10) días hábiles a contar desde a publicación no B. O. P. da Provincia de Pontevedra da convocatoria podendo abrirse un segundo ou ulteriores prazos en caso de autorizarse a redistribución de anualidades ou a consecuencia da existencia de remanentes.2. As solicitudes de axuda presentaranse en instancia normalizada que se facilitará nas dependencias da Oficina de Rehabilitación, por calquera dos medios establecidos no artigo 16 da Lei 39/2015, de 1 de outubro, do procedemento administrativo común.3. Xunto coa solicitude achegarase a seguinte documentación, sempre que esta non poida ser obtida pola dependencia xestora municipal a través de procedementos telemáticos ou de solicitudes formuladas ás administracións e entidades que as teñan que facilitar: a) Fotocopia do DNI do/a solicitante e, de ser o caso, do seu representante, no caso das persoas físicas. b) No caso de tratarse dunha comunidade de propietarios ou agrupación de comunidades de propietarios constituídas ambas as dúas consonte ao disposto polo artigo 5 da Lei 49/1960 ou de persoas xurídicas que sexan propietarias únicas de edificios de vivendas (sociedades e comunidades de bens): c) Declaración responsable de non estar incurso/a nos supostos do artigo 10 da Lei 9/2007, do 13 de xuño de subvencións de Galicia. d) Declaración responsable do cumprimento das obrigas sinaladas no artigo 13 da Lei 38/2003, do 13 de xuño xeral de subvencións a) Exclusivamente en caso de propietarios únicos do edificio ou vivendas unifamiliares, xustificación da titularidade do edificio. Poderá presentarse certificado ou nota simple do rexistro da propiedade, ou ben documentación acreditativa do feito, acto ou negocio xurídico (contrato de compravenda, certificación ou nota simple do Rexistro da Propiedade, escritura de partición de herdanza, testamento e/ou certificado de últimas vontades, escritura pública de doazón, etcétera) que demostre a adquisición da titularidade do inmoble. Os documentos poden ser de natureza pública (escritura pública) ou privada, cando a lexislación así o permita, sempre que conste de feito fidedigno a realidade da súa data, dos intervenientes e, de ser o caso, de todos os requisitos que refire o artigo 1261 do Código Civil. b) Ademais, no caso das comunidades de propietarios ou agrupacións, relación de persoas propietarias do edificio, identificando o NIF de cada unha e a referencia catastral de cada vivenda. c) Informe de avaliación do edificio (IAE), en caso de realizar obras nos elementos comúns do edificio, conforme co modelo tipo previsto no anexo II do Real decreto 233/2013, do 5 de abril. a) Declaración responsable de todas as subvencións solicitadas e concedidas para as actuacións subvencionables por esta ordenanza; o importe da axuda solicitada ou obtida, así como a Administración, organismo ou entidade pública que concede a subvención. b) Proxecto ou memoria técnica en que se describan as obras que se van executar e a súa valoración, coa desagregación das partidas, segundo o disposto no artigo 26 do Real decreto 233/2013, do 5 de abril. O proxecto ou memoria técnica deberá indicar, así mesmo, os datos fundamentais do edificio: situación, número de vivendas e locais, superficie construída sobre rasante, superficie sobre rasante con uso residencial e unha reportaxe fotográfica das obras que se van realizar. Cando o importe do gasto subvencionable supere a contía de 30.000 euros será necesario achegar 3 orzamentos, e en caso de non se optar pola oferta mais vantaxosa, memoria xustificativa da diferente elección, coma establece o artigo 29 da LSG e o 42 do D11/2009 do regulamento da lei de subvencións. c) Títulos habilitantes para a execución das obras (licenza ou comunicación previa), ou impreso de solicitude da mesma. d) Certificación expedida polo órgano competente da comunidade ou da persoa xurídica do acordo da comunidade de propietarios ou do órgano que estatutariamente teña atribuída a competencia para adoptalo no caso das figuras societarias ou comunitarias que autorice a execución das obras e a solicitude da subvención.4. A presentación da solicitude de subvención implica a aceptación das bases e obrigas establecidas na presente norma, así como a autorización para acadar os datos en poder da administración pública municipal que sexan necesarios para a tramitación da solicitude.5. A instrución do procedemento corresponderá á Oficina de Rehabilitación que realizará de oficio cantas actuacións estime necesarias para a determinación, coñecemento e comprobación dos datos en virtude dos que deberá formularse a proposta de resolución.6. Cando a documentación achegada sexa incompleta ou defectuosa requirirase ao solicitante para que nun prazo improrrogable de dez (10) días hábiles dende o requirimento, emende o erro ou achegue a documentación preceptiva, con indicación de que, se así non o fixese, terase por desistido da súa solicitude, previa resolución ditada nos termos previstos no art.68 da Lei 39/2015.7. En todo caso, o Concello de Caldas de Reis como entidade xestora das subvencións, poderá requirirlle ao solicitante, en calquera momento do procedemento, documentación complementaria se a considera necesaria para a xustificación do cumprimento dos requisitos do Plan 2013-2016.8. Os solicitantes seleccionados terán a obriga de informar á Oficina de Rehabilitación de calquera circunstancia que puidese supor unha modificación das condicións tidas en conta para a selección e a posterior cualificación da actuación, e que puidesen dar lugar á modificación da resolución.9. Presentada a documentación que se solicita nestas bases, os técnicos da Oficina de Rehabilitación realizarán unha visita de inspección ao edificio ou vivenda para comprobar o estado da edificación, elaborando un informe sobre a adaptación da solicitude aos requisitos técnicos previstos no Plan Estatal e previamente á proposta de resolución da comisión de valoración.10. No caso de obras menores os solicitantes poderán solicitar do servizo técnico da Oficina de Rehabilitación a prestación dos servizos de redacción da documentación precisa para a obtención de licenza.1. Tras examinar as solicitudes presentadas en prazo, a dirección da Oficina de Rehabilitación emitirá informe do cumprimento das esixencias impostas para adquirir a condición de beneficiario/s da subvención que se elevará á Comisión de valoración a fin de que emita proposta dos beneficiarios finalistas ao órgano competente para a súa aprobación. Esta aprobación inicial terá a condición de acto de trámite non preceptivo. Esta Comisión de valoración estará integrada polos membros da Comisión Informativa de Urbanismo. Esta aprobación, que se remitirá á Área Provincial do IGVS de Pontevedra, conterá respecto á cualificación provisional, a identificación da persoa solicitante ou entidade solicitante, o tipo de actuación, o orzamento protexido e o prazo de execución das actuacións, e ademais a declaración do cumprimento dos requisitos esixidos polo Plan estatal 2013-2016, referida ás actuacións, aos edificios, ás vivendas, así como ás persoas ou entidades beneficiarias.2. A persoa titular da correspondente xefatura territorial do IGVS ditará unha resolución sobre a cualificación provisional. A resolución pola que se outorgue a cualificación provisional conterá a identificación da persoa solicitante, describirá o tipo de actuación, o número de vivendas e locais que comprenda a actuación, o seu orzamento protexido e o prazo de execución e de comunicación do remate das obras.3. Serán causas de denegación da cualificación provisional as seguintes: a. Que a actuación prevista non estea entre as actuacións de rehabilitación acollidas neste programa. b. No caso de actuacións referidas a edificios residenciais colectivos, que non se dispoña do informe de avaliación dos edificios. c. Que a actuación non se axuste ás determinacións do Real decreto 233/2013, do 5 de abril, ou ao acordo específico asinado co Ministerio de Fomento.3. O IGVS remitirá ao Concello de Caldas as Cualificacións Outorgadas e o Concello de Caldas, a súa vez, enviará aos solicitantes as ditas Cualificacións. As solicitudes que non cumpran os requisitos serán incluídas nunha proposta denegatoria das axudas e serán tamén comunicadas ao solicitante.4. O prazo para ditar e notificar a resolución sobre a cualificación provisional será de dous meses, contados a partir do día seguinte ao da entrada na correspondente área provincial do IGVS da proposta municipal de cualificación provisional. Transcorrido o dito prazo sen que se notifique a resolución expresa, esta entenderase denegada.5. Contra a resolución que sobre a cualificación provisional diten as xefaturas territoriais da IGVS poderase interpor un recurso de alzada ante a persoa titular da Presidencia do IGVS no prazo dun (1) mes, contado a partir do día seguinte ao da súa notificación.1. Tras a obtención da Cualificación provisional para a actuación, o solicitante deberá presentar no Rexistro Xeral do Concello de Caldas a Comunicación de inicio das obras.2. Unha vez recibida a comunicación da cualificación provisional, o solicitante deberá colocar no exterior da vivenda ou edificio o cartel informativo do programa de axudas para a rehabilitación de acordo co deseño proposto pola Oficina de Rehabilitación; o cal deberá permanecer até o cobro total das axudas solicitadas.3. As obras deberán axustarse ás prescricións contidas no proxecto técnico ou documentación óbrante no expediente, non admitíndose máis modificacións na súa execución que as autorizadas expresamente pola Oficina de Rehabilitación.4. O solicitante deberá comunicar á Oficina de Rehabilitación calquera eventualidade que poida supor unha modificación das condicións tidas en conta para a cualificación da actuación, así como as eventualidades que puidesen afectar ao prazo de execución da obra.5. A Oficina de Rehabilitación poderá supervisar as obras co obxecto de comprobar a súa correcta execución e o cumprimento das condicións a que se encontren sometidas en virtude das axudas concedidas e da licenza urbanística.6. Coa finalidade de garantir o axeitado seguimento das obras, a solución de posibles incidencias e a coordinación entre o solicitante das axudas, a Oficina de Rehabilitación e as empresas executoras das obras, nomearase un representante único encargado da coordinación co técnico da Oficina encargado do seguimento. Unha vez se rematen as obras, e previo á obtención da Cualificación definitiva para a actuación, o solicitante deberá presentar no Rexistro Xeral do Concello de Caldas a documentación que a continuación se relaciona, en orixinal ou copia compulsada, non sendo necesario esgotar o prazo máximo; tendo para isto o prazo máximo do día 30 do mes de novembro de 2018, salvo que o Ministerio de Fomento prorrogue o prazo de execución das actuacións e de xustificación do pagamento das obras. Neste caso, o prazo máximo de presentación de documentación determinarase no acordo municipal polo que se aprobe a convocatoria das subvencións. a) Comunicación final das obras. Declaración expresa por parte do beneficiario de que o proxecto foi executado conforme o indicado na solicitude ou polo técnico director das obras (en caso de obras maiores) a través da certificación final das obras. De existir modificacións no proxecto, achegarase un informe técnico ou documento cos datos e incidencias máis significativas ocorridas durante a execución. Neste caso, previo ao momento da realización de modificacións sobre o contido no proxecto, deberanse comunicar á Oficina de Rehabilitación os cambios desexados e dispor dos títulos habilitantes necesarios. b) Facturas orixinais pola totalidade das obras realizadas subvencionables e xustificantes de pagamento. O solicitante achegará a seguinte documentación xustificativa do gasto: 1. Unha relación clasificada dos gastos e investimentos da actividade (actuación), con identificación do acredor e do documento, o seu importe, data de emisión e data de pagamento, indicando, se é o caso, as desviacións acaecidas sobre o orzamento subvencionado.2. As facturas, ou documentos de valor probatorio equivalente no tráfico xurídico mercantil ou con eficacia administrativa incorporados na relación a que se fai referencia no parágrafo anterior, emitidas polos provedores en relación coa actuación subvencionada.3. As facturas deberán cumprir os requisitos establecidos no Regulamento polo que se regulan as obrigas de facturación, aprobado polo Real Decreto 1619/2012 de 30 de novembro, polo que se aproba o Regulamento polo que se regulan las obrigacións de facturación.4. Para cada un dos documentos xustificativos de gasto: transferencias bancarias, certificacións bancarias ou extractos bancarios, nos cales deberán estar claramente identificados o receptor e o emisor do pagamento.5. Non se admitirán como xustificantes os documentos acreditativos de pagamentos en metálico nin os obtidos a través da internet se non están validados pola entidade bancaria ou non dispoñen de códigos para a súa verificación por terceiros na sede electrónica da dita entidade. c) Certificación de fin de obra expedida polo técnico responsable, no caso de que fose preceptivo. d) No caso de ser necesario achegar outra documentación administrativa e técnica final, como: Licenza de Primeira Ocupación, Boletíns de instalacións, certificado técnico de modificación das condicións do Informe de Avaliación de Edificios. e) Declaración complementaria do conxunto das axudas solicitadas para as mesmas actuacións subvencionadas, tanto as aprobadas ou concedidas, como as pendentes de resolución, das distintas administracións públicas ou calquera dos seus organismos, entes públicos ou privados, nacionais ou internacionais. Os órganos competentes do Concello de Caldas poderán solicitar as aclaracións ou informes relativos á xustificación do investimento que consideren convenientes. No caso de que non fosen remitidos polo beneficiario dentro do prazo que se sinale, poderá entenderse que renuncia á subvención.1. Recibida a documentación xustificativa relacionada no artigo anterior, a Oficina de Rehabilitación realizará unha visita ao inmoble e as comprobacións que estime oportunas previa á emisión do informe de final de obra e tramitará o expediente para a obtención da cualificación definitiva. O persoal da Oficina de Rehabilitación do Concello de Caldas procederá a realizar as seguintes comprobacións: 2. Procederase á minoración do importe da subvención concedida cando o orzamento xustificado teña unha contía inferior ao orzamento que serviu de base para a resolución de concesión, sempre e cando se acredite que a actuación concreta está totalmente executada.3. A Oficina de Rehabilitación elaborará unha proposta de cualificación definitiva que se remitirá á Área Provincial do IGVS que cualificará definitivamente a actuación. A cualificación definitiva supón a xustificación da execución de todas as actuacións cualificadas. Conterá a identificación da persoa ou da entidade beneficiaria, o tipo de actuación, o orzamento xustificado e a proposta de subvención final que se aboará. A esta proposta de cualificación definitiva deberá xuntarse unha certificación municipal do cumprimento dos requisitos establecidos no Plan estatal 2013-2016, na Orde do 23 de xuño de 2017 pola que se establecen as bases reguladoras das axudas, e na correspondente resolución de cualificación provisional, relativos tanto a actuación como á persoas e entidade beneficiaria.4. As xefaturas territoriais do IGVS, logo das comprobacións que consideren oportunas, resolverán sobre a cualificación definitiva. Na resolución pola que se concede a cualificación definitiva constará o tipo de actuación realizada, o número de vivendas e locais que comprenda a actuación e o importe do orzamento protexible.5. Serán causas de denegación da cualificación definitiva, ademais das que poida sinalar o concello, as seguintes: a) Non executar as obras de conformidade co previsto na resolución de cualificación provisional, executalas parcialmente ou executar obras distintas das previstas na citada resolución de cualificación provisional. b) Non executar as obras de conformidade coa licenza de obras ou non cumprir as condicións recollidas nela. c) O incumprimento do prazo de execución previsto na resolución de cualificación provisional. d) O incumprimento por parte da persoa ou entidade promotora de calquera dos requisitos previstos no Real decreto 233/2013, do 5 de abril, na Orde do 23 de xuño de 2017, e no acordo da comisión bilateral do 26 de outubro de 2017, para obter a condición de persoa ou entidade beneficiaria.6. O prazo para ditar e notificar a resolución sobre a cualificación definitiva será de dous (2) meses, contados a partir do día seguinte ao da entrada na correspondente área provincial do IGVS da proposta municipal de cualificación definitiva. Transcorrido o dito prazo sen que se notifique a resolución expresa, esta entenderase denegada.7. Contra a resolución que sobre a cualificación definitiva diten as xefaturas territoriais do IGVS poderase interpor un recurso de alzada ante a persoa titular da Presidencia do IGVS, no prazo dun (1) mes, contado a partir do día seguinte ao da súa notificación. A continuación procederá o órgano municipal competente á aprobación defintiva das axudas. Contra dita resolución, que pon fin á vía administrativa, poderá interporse recurso contencioso-administrativo ante o Xulgado competente desta orde de Pontevedra, nos 2 meses contados desde o día seguinte ao da otificación (arts 46 e 14 da Lei 29/1998). Non obstante, potestativamente, poderá interporse recurso de reposición ante o órgano autor desta resolución, no prazo de 1 mes, contado desde o día seguinte ao da presente notificación (art.124 da Lei 39/2015). Isto sen prexuízo de interpor calquera outro recurso que estime e sexa conforme a Dereito. Para proceder ao aboamento da subvención, tras a obtención da cualificación definitiva da actuación, o beneficiario deberá presentar no Rexistro Xeral do Concello de Caldas, no prazo de quince (15) días dende a recepción da cualificación definitiva, certificacións expedidas polos organismos competentes, acreditativas de estar ao día no cumprimento das súas obrigas tributarias e coa Seguridade Social, e de non ter pendente de pagamento ningunha débeda, por ningún concepto, coa Administración pública da Comunidade Autónoma, en orixinal ou copia compulsada, sempre que esta non poida ser obtida pola dependencia xestora municipal a través de procedementos telemáticos ou de solicitudes formuladas ás administracións e entidades que as teñan que facilitar. Transcorrido o prazo sinalado sen que o beneficiario presente a documentación solicitada no Rexistro, requirirá o beneficiario para que a presente no prazo improrrogable de dez (10) días. A falta de presentación da xustificación no prazo indicado comportará a perda do dereito ao cobramento total ou parcial da subvención e demais responsabilidades establecidas na Lei de subvencións de Galicia. A presentación da xustificación no prazo adicional establecido neste punto, non eximirá o beneficiario das sancións que conforme a lei correspondan ou da perda das axudas de non existir tempo suficiente para realizar as tramitacións administrativas correspondentes polo ente xestor, a Xunta de Galicia e o Ministerio de Fomento. A cualificación definitiva terá a consideración de memoria de actuación xustificativa do cumprimento para ós efectos do previsto no artigo 48 do Regulamento da lei de Subvencións de Galicia. O concello aboará as correspondentes subvencións ás persoas e as entidades beneficiarias e xustificarán os pagamentos realizados, tanto respecto das subvencións estatais, para a súa comunicación ao Ministerio de Fomento, como das subvencións autonómicas. Estas xustificación deberá realizarse á área provincial do IGVS nun prazo dun (1) mes, contado a partir do día seguinte a aquel en que se realizasen os oportunos pagamentos. O concello remitirá á área provincial do IGVS as xustificacións dos gastos de mantemento de equipos técnicos e das oficinas de información e de xestión.1. Sen prexuízo do estipulado na normativa de aplicación, serán causa de denegación das axudas os seguintes supostos: a) Non reunir as condicións esixidas por esta Ordenanza relativas aos promotores e aos inmobles obxecto de rehabilitación. b) Que as obras de rehabilitación solicitadas estivesen realizadas con anterioridade á tramitación do expediente. c) Non informar a Oficina de Rehabilitación sobre o inicio das obras. d) Incumprir os prazos sinalados nesta Ordenanza. e) A realización de calquera obra non prevista no proxecto e que non estean autorizadas pola Oficina de Rehabilitación ou, de ser o caso, amparadas pola licenza urbanística. Calquera cambio con respecto ao proxecto deberá ser consultado con anterioridade á súa execución. f) Impedimento ou obstaculización do acceso ás obras a calquera dos técnicos da Oficina de Rehabilitación por parte do promotor ou do construtor. g) A grave incorrección técnica ou construtiva das obras apreciada pola Oficina de Rehabilitación e constatada no proxecto ou na súa execución. h) A non execución de obras previstas inicialmente que teñan incidencia nas condicións de habitabilidade a respecto do estado previo do inmoble. i) Sen prexuízo da normativa urbanística de aplicación e da presente Ordenanza, será causa de denegación das axudas o incumprimento de calquera das normas ou directrices dadas pola Oficina de Rehabilitación con anterioridade ou no momento da execución das obras. Toda alteración das condicións tidas en conta para a concesión da subvención e, en todo caso, a obtención concorrente de subvencións ou axudas outorgadas por outras administracións ou entes públicos ou privados, estatais ou internacionais, poderá dar lugar á modificación da resolución de concesión. Ademais das previstas no artigo 33 da Lei 9/2007, do 13 de xuño, serán causas de reintegro as seguintes: 1. O incumprimento ou falsidade nas condicións requiridas para o outorgamento da subvención, que comportará, así mesmo, o incremento do reintegro da subvención percibida co xuro legal correspondente desde o seu pagamento, máis un 25 %, segundo establece o artigo 34 da Lei 9/2007, do 13 de xuño, salvo que a Lei de orzamentos do Estado estableza outro diferente.2. A non comunicación ao órgano instrutor de calquera modificación substancial das condicións que motivaron o recoñecemento da subvención que poida determinar a perda sobrevida do dereito á axuda. Documento asinado dixitalmente o día 24 de xullo de 2017 en Caldas de Reis polo Sr. Alcalde D. Juan Manuel Rey Rey